L'Ajuntament de Sagunt i el Comune di Cecina reprenen l'activitat d'agermanament paralitzada des de l'inici de la pandèmia
13 de setembre 2021

![Imagen sin texto alternativo.](/media/qlem4nnv/92-c1-mini-visita-oficial-a-targa-cecina-2021.jpg)  
​

La regidora d'Agermanament, María José Carrera, i el quart tinent d'alcalde de l'Ajuntament de Sagunt, Javier Raro, han estat este cap de setmana a la ciutat agermanada de Cecina (Itàlia) en visita oficial amb motiu de la celebració de la Targa, la festa gran del municipi toscà, que enguany ha complit 60 anys.

  

També han format part de la comitiva saguntina el president de la Federació Junta Fallera de Sagunt, Jaime Gil, i les falleres majors, Sandra Ordiñaga i Aitana González. Amb este desplaçament, tots dos consistoris reprenen l'activitat d'intercanvi lligada a la germanor entre les dues ciutats.

  

Carrera s'ha mostrat satisfeta per haver pogut reprendre tota l'activitat que va quedar paralitzada des que va començar la pandèmia de COVID-19. **«Hem estat treballant durant tot el cap de setmana en alguns projectes que teníem des del departament, que van quedar paralitzats i hem pogut tornar a reprendre»**, ha anunciat la edil.

  

![Imagen sin texto alternativo.](/media/xfhmeunj/92-c2-visita-oficial-a-targa-cecina-2021.jpg)  
![Imatge sense text alternatiu.](/media/o43f3ors/92-c3-visita-oficial-a-targa-cecina-2021.jpg)  

  

La representació oficial de Sagunt ha sigut partícip durant la seua estada de les diverses activitats culturals de la programació festiva. **«Ara només queda començar a treballar en tots els projectes sobre els quals hem estat parlant este cap de setmana i convidar-los a que coneguen la nostra ciutat»**, ha afegit María José Carrera.

  

**«Volem agrair al president de l'Associazione Targa Cecina, Alessandro Regoli, i a l'_assessore della Cultura_ del Comune di Cecina, Domenico Di Pietro, pel gran acolliment que ens han brindat»**, ha expressat la edil d'Agermanament, que ha fet extensiu este agraïment a l'_alfiere_, Leonardo Bellan, i a la madrina, Sara Bianchi, al mateix temps que ha felicitat també el _Rione Ponte_, guanyador de la present edició per desé any consecutiu.

  

![Imagen sin texto alternativo.](/media/abzd2o05/92-c4-visita-oficial-a-targa-cecina-2021.jpg)  

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-el-comune-di-cecina-reprenen-l-activitat-d-agermanament-paralitzada-des-de-l-inici-de-la-pandemia/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-el-comune-di-cecina-reprenen-l-activitat-d-agermanament-paralitzada-des-de-l-inici-de-la-pandemia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-el-comune-di-cecina-reprenen-l-activitat-d-agermanament-paralitzada-des-de-l-inici-de-la-pandemia/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-el-comune-di-cecina-reprenen-l-activitat-d-agermanament-paralitzada-des-de-l-inici-de-la-pandemia/)